Adela Oravcová: Rebelka

Počúvať rodičov

a cudzích ľudí,

to je tak otravné,

dosť ma to nudí.

Že vraj sú múdrejší,

tvrdia mi všetci.

Stále sa starajú

do mojich vecí.

Rozumieť nechcem im,

“vraj som len dieťa“.

Mňa však dosť vytáča

táto ich veta.

To, že som rebelka,

je o mne známe.

Prečo to vadí však

ockovi, mame?

Prečo hneď učiteľ

s rodičmi rieši,

keď pustím do sveta

rebelské reči?

Dosť bolo detských hier,

ja vnímam život.

Občas mi býva aj

smutno a clivo.

No ja to dobre viem,

že svet ma vidí.

Keď vyjdem z domu von

a spravím chyby,

viem, že si následky

ponesiem sama.

Chcem život veselý ,

veď drsná dráma

je všade okolo,

kam sa len pozriem.

To radšej rebelsky

vyrastiem, dozriem.

A keď raz dospelá

obzriem sa späť.

Usmeje sa na mňa

rebelský svet.

ZDROJ : kniha **Kapitán Spomienka** - ( výber poviedok a básní Perfekt 2019